টেকনাফ উপজেলা চেয়ারম্যান শফিক মিয়া জানান, টেকনাফের জালিয়াপাড়া, নীলা, সাবরাং এবং শাহপরীর দ্বীপের ব্যাপক এলাকা প্লাবিত হয়েছে। তিনি জানান, বিগত ঘুর্ণিঝড়ে ক্ষতিগ্রস্ত বেড়িবাঁধ এখনও মেরামত হয়নি। এর উপর গতকালের জোয়ারের পানিতে আরো নতুন এলাকা ভাঙ্গনের সৃষ্টি হয়েছে। এসব এলাকায় অন্তত ৩০ গ্রামে পানি ঢুকেছে। এসব স্থানে অন্তত ২০টি ঘরবাড়ি  বিধ্বস্ত হয়েছে। ডুবে গেছে কয়েকটি শিক্ষা প্রতিষ্ঠানসহ লবণ মাঠ ও ফসলী জমি।